-Չեմ ուզում, լռի՛ր,- հակադարձեց Բանու մորաքույրը: Զգաց, թե ստամոքսն ինչպես է պրկվում, քերանը լցվեց թթու հեղուկով, կարծես ուզում էր փսխել:- Չեմ ուզում իմանալ: Ինձ չի հետաքրքրում: Քեզ մի անգամ հարցրի, թե ով է Ասյայի հայրը ու զղջացի: Աստվա՜ծ իմ, լեզուս պապանձվեր, երանի չհարցնեի: Եթե ոչինչ չես կարող փոխել, չես կարող ուղղել, տեղեկությունն ինչի՞դ է պետք: Մարդուն ընդմիշտ հաշմանդամ դարձնող թույն է, ուրիշ ոչինչ: Ոչինչ չես կարողանում անել և չես կարողանում մոռանալ: Չերդվեցի՞: Չերդվեցի՞, որ այլևս ոչ մի անձնական հարցով քեզ չեմ դիմելու: